
Narvas Joala tänav lõik 2 asuva maa-ala osa
tasuta kasutusse andmine (Tatjana Rudakova)
1. ASJAOLUD JA MENETLUSE KÄIK

Narva Linnavalitsuse Linnavara- ja Majandusametile laekus FIE Tatjana Rudakova avaldus, milles palutakse anda tema kasutusse Narva linnale kuuluva Joala tänav lõik 2  (katastritunnus 51105:004:0193, sihtotstarve transpordimaa 100%) asuva maa-ala osa üldpinnaga 40 m2 müügipaviljoni tegevuse korraldamiseks.
Kõnealune paviljon paikneb Joala 11 maja vastas ning on peale kõige muu ka busside ootekohaks – seal on olemas pink ja varikatus. FIE Таtjana Rudakova garanteerib kasutusse taotletava maa-ala korrashoiu ja hoolduse.

FIE Tatjana Rudakova avaldust arutati Narva Linnavalitsuse linnavarakomisjoni istungil 19.01.2011. a (protokoll nr 1) ning otsustati:
1. Soovitada anda FIE-le Tatjana Rudakova, registrikood 11649212, avalikku enampakkumist korraldamata määramata ajaks tasuta kasutusse Narvas Joala tänav lõik 2  asuva maa-ala (katastritunnus 51105:004:0193) osa üldpinnaga 40 m2 müügipaviljoni tegevuse korraldamiseks.
2. Narva Linnavalitsuse Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 21.06.2005 määruse nr 20/57 „Linnavara eeskiri” (edaspidi ka Eeskiri) punkti 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu.
Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) punkti 5.1.3 alapunkti b kohaselt otsustuse linnavara kasutusse andmise kohta kinnisasjade kasutusse andmisel võtab vastu kohaliku omavalitsuse asutus tema bilansis oleva vara suhtes, kui linnavara antakse kasutusse määramata ajaks. Korra punktide 46, 46.4, 7.2, 7.2.7 alusel avaliku enampakkumiseta või eelläbirääkimistega pakkumiseta võib anda kasutusse linnavara, mis antakse kasutusse linna huvidest tulenevatel juhtudel. Antud juhul tagab kasutaja Joala tänav lõik 2 maa-ala heakorra ja esteetilise väljanägemise ning seal paiknevat paviljoni kasutatakse muu hulgas ka bussipeatusena. Vastavalt Korra punktile 47 linnavara enampakkumiseta kasutusse andmise otsustus võetakse vastu tulenevalt Korra punktist 5 (antud juhul eelpool toodud punkt 5.1.3). Seega, eelnimetatud maa-ala enampakkumiseta kasutusse andmise otsustuse võtab vastu Narva Linnavalitsuse Linnavara- ja Majandusamet, Narva Linnavalitsusel tuleb aga vastu võtta otsustus antud maa-ala tasuta kasutusse andmise kohta, kuna Korra punktide 7.2, 7.2.7 kohaselt üksnes linnavalitsuse korraldusega võib linnavara linna huvidest tulenevatel juhtudel kasutusse anda tasuta või „Üüritasu arvestuse metoodilise juhendiga” ettenähtust madalama tasu eest tähtajaga kuni 5 aastat või määramata ajaks.
Eeskirja punkti 53 kohaselt vara annab kasutusse vara bilansiline valitseja. Korra punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Linnavara- ja Majandusamet, kes on Joala tänav lõik 2 asuva maa-ala bilansiline valdaja.

3. OTSUS

3.1. Anda FIE-le Tatjana Rudakova, registrikood 11649212, määramata ajaks tasuta kasutusse Narvas Joala tänav lõik 2 asuva maa-ala (katastritunnus 51105:004:0193) osa üldpinnaga 40 m2 müügipaviljoni tegevuse korraldamiseks.

3.2. Narva Linnavalitsuse Linnavara- ja Majandusametil sõlmida FIE-ga Tatjana Rudakova punktis 3.1 nimetatud maa-ala tasuta kasutusleping.
4. RAKENDUSSÄTTED

4.1. Narva Linnavalitsuse Linnavara- ja Majandusametil teha korraldus teatavaks FIE-le Tatjana Rudakova.

4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

